Analistët paralajmërojnë për luftë civile në Jemen
Paqëndrueshmëria në vend shton rreziqet që dega e al-Kaidës me bazë në Jemen të ndërmarrë sulme terroriste në vende të tjera
Agjencia e Kombeve të Bashkuara për të drejtat e njeriut thotë se ka marrë njoftime se që nga e diela trupat jemenase kanë vrarë mbi 50 protestues anti-qeveritarë në qytetin e Taizit, ku vazhdojnë luftimet. Ndërkohë njoftohet se luftimet rifilluan sot edhe në kryeqytetin Sanaa, duke lënë të kuptohet se është shkelur një armëpushim mes udhëheqësve fisnorë dhe forcave besnike të Presidentit Ali Abdullah Saleh. Analistë të Lindjes së Mesme thonë se luftimet e kohëve të fundit në Jemen mund ta zhysin vendin në luftë civile. Paqëndrueshmëria në vend shton rreziqet se dega e al-Kaidës me bazë në Jemen mund të ndërmarrë sulme terroriste edhe në vende të tjera. Për disa muaj me radhë, protestuesit kryesisht paqësorë të frymëzuar nga kryengritjet në Egjipt dhe Tunizi, kanë kërkuar ndryshime politike dhe ekonomike në Jemen. Por ditët e fundit, janë zhvilluar luftime të ashpra në kryeqytetin Sanaa, me bombardime të rënda dhe luftime nëpër rrugë mes milicive fisnore të klanit Hashid dhe forcave pro-qeveritare. Edmund Luftimet filluan pasi Presidenti Ali Abdullah Saleh refuzoi për të tretën herë të nënshkruante një marrëveshje për transferimin e pushtetit dhe më në fund largimin nga pushteti pas 30 vjetësh sundimi autoritar. Shefi fisnor Sadiq al-Ahmar ka dalë si rivali kryesor ndaj sundimit të zotit Saleh. Al-Ahmar kryeson një organizatë të fuqishme fisnore në një vend të varfër ku besnikëritë familjare janë të rëndësishme. Katherin Zimerman është eksperte mbi Jemenin në Institutin Amerikan Enterprise. Zyrtarë amerikanë të zbulimit besojnë se al-Kaida në Gadishullin Arabik, me bazë në Jemen, është tani kërcënimi më i madh terrorist për Shtetet e Bashkuara. Aftësia e Al-Kaidës për të funksionuar në Jemen po zgjerohet pasi operacionet qeveritare kundër këtij grupi terrorist po pakësohen, ndërkohë që trupat janë dislokuar në kryeqytetin Sanaa për të mbrojtur pallatin presidencial dhe infrastruktura të tjera. Ish ambasadori Hull, autor i librit “thotë se kjo gjendje e bën këtë grup edhe më të rrezikshëm. Analistët thonë se trazirat në Jemen po shtojnë hapësirën për të vepruar për al-Kaidën që të planifikojë dhe kryejë sulme. Katherin Zimerman thotë se Amerika duhet të jenë në gjendje gadishmërie. Ndërsa e ardhmja e Jemenit nuk mund të parashikohet, analistët thonë se trazirat aktuale janë të favorshme për al-Kaidën, e cila, sipas tyre, përbën një kërcënim në rritje për shumë vende, nga Lindja e Mesme deri në Shtetet e Bashkuara.